jkorsvik/nowiki_second_scrape_merged huggingface dataset:
Musée des Blindés

Musée des Blindés eller Musée Général Estienne er et militærmuseum i Loiredalen i Frankrike. Samlingen består hovedsakelig av stridsvogner og de har en av verdens største samlinger av stridsvogner.
Bare rundt en fjerdedel av alle kjøretøyene er utstilt på grunn av plassproblemer. Over 200 av kjøretøyene i samlingen er fullt kjørbare og har tidligere blitt vist frem under et årlig kavalerishow kalt Carrousel. Området har tradisjonelt vært kjerneområdet for den franske hærens stridsvognsutdanning og École d'application de l'arme blindée cavalerie ligger i nærheten.


== Se også ==
Deutches Panzermuseum i Tyskland
Kubinka stridsvognmuseum i Russland
Bovington Tank Museum i Storbritannia
Patton Museum of Cavalry and Armor i USA
Yad La-Shiryon i Israel


== Eksterne lenker ==
(fr) Offisielt nettsted 
Offisielt nettsted 
(en) Musée des Blindés – kategori av bilder, video eller lyd på Commons
Friidrett under Sommer-OL 2012 – 100 meter kvinner

Damenes 100 meter under Sommer-OL 2012 i London ble holdt på Olympiastadion 3. til 4. august.


== Konkurranseformat ==
100 meterkonkurransen starter med en innledende runde som er begrenset til de utøverne som ennå ikke har oppnådd kvalifiseringstidene. Prosedyrene for denne runden bestemmes av det endelige antall deltakere.
Konkurransen fortsetter deretter med heat. Antall heat og antall utøvere som går videre til neste runde avhenger av antall utøvere som konkurrerer. I hvert heat går de raskeste utøverne videre, samt et visst antall av de raskeste taperne på tvers av alle heatene. De påfølgende rundene gjennomføres på samme måte inntil åtte utøvere står igjen til finalen.
Trekningen for å bestemme hvilke heat idrettsutøvere skal løpe i bestemmes ut fra seeding basert på tidligere prestasjoner for den første runden, og deretter deres prestasjoner etter det. Dette sikrer at de høyest seedede utøverne ikke blir trukket i samme innledende heat.
I den første runden blir løpernes bane avgjort ved loddtrekning, og i de påfølgende rundene er det avhengig av deres prestasjoner. De høyest seedede utøverne plasseres i de midtre banene.


== Norges deltakelse ==
Ezinne Okparaebo gikk videre til fra forsøksheatene til semifinalen. Der satt hun ny norsk rekord med tiden 11:10. Hun var kun 9 hundredeler fra å gå videre til finalen.


== Medaljevinnere ==


== Rekorder ==
Før konkurransen var de gjeldende verdens- og olympiske rekorder:


== Program ==
Alle tider er norsk tid


== Innledende runde ==
Vind:Heat 1: +0.9 m/s, Heat 2: −0.2 m/s, Heat 3: +0.2 m/s, Heat 4: −1.6 m/s


== Forsøksheat ==
81 utøver per 27. juli.


== Semifinaler ==
De to første fra hver semifinale  pluss de 3 raskeste utøverne går til finalen


== Finale ==


== Referanser ==
Valentine’s Day (film)

Valentine's Day er en romantisk komedie fra 2010. Filmen er regissert av Garry Marshall. Filmen har en rekke stjerner på rollelisten, blant andre Jessica Alba, Jessica Biel, Bradley Cooper, Jamie Foxx, Anne Hathaway, Ashton Kutcher, Julia Roberts og Taylor Swift.


== Handling ==
Filmen tar for seg en rekke forskjellige personers gjøremål på Valentinsdagen mens romantikken blomstrer og skjebner møtes.


== Rolleliste ==


== "Oppfølger" ==

Det har blitt laget en film i samme stil som Valentine's Day, New Year's Eve, hvor handlingen tar plass på nyttårsaften. Garry Marshall er regissør for den også. Marshall ville gjerne at filmen skulle være en direkte oppfølger til Valentine's Day og at noen av skuespillerne skulle repetere rollene sine, men det viste seg å være umulig å få samlet alle til en ny film. Det ble senere bestemt at filmen ikke skulle være en oppfølger likevel. Ashton Kutcher og Jessica Biel er riktig nok med i New Year's Eve også, men spiller nye karakterer.


== Eksterne lenker ==
(en) Offisielt nettsted 
(en) Valentine's Day på Internet Movie Database 
(no) Valentine's Day hos Filmfront 
(sv) Valentine's Day i Svensk Filmdatabas 
(da) Valentine's Day i Danmark Nationale Filminstitut 
(fr) Valentine's Day på Allociné 
(nl) Valentine's Day på MovieMeter 
(en) Valentine's Day på AllMovie 
(en) Valentine's Day på Turner Classic Movies 
(en) Valentine's Day på Rotten Tomatoes 
(en) Valentine's Day på Metacritic
Kosovooffensiven

Kosovooffensiven (bulgarsk: Косовска настъпателна операция) var en bulgarsk offensiv mot Serbia under første verdenskrig som del av Balkanfronten.
Offensiven begynte 10. november 1915 med den bulgarske 1. armés angrep mot Niš-Priština. De serbiske forsvarerne var i mindretall og måtte trekke seg tilbake til Gjilan som de forsøkte fånyttes å forsvare. Serberne forsøkte så å gå til motangrep mot Vranje og Kumanovo for å få kontakt med franske og britiske styrker, men ble igjen slått tilbake.  Pristina ble inntatt 24. november etterfulgt av Debar 4. desember. Etter Debar trakk serberne seg inn i Albania for så å bli transportert til den greske øya Korfu.


== Referanser ==
Enrico De Nicola

Enrico Roberto De Nicola (født 9. november 1877 i Napoli, død 1. oktober 1959 i Torre del Greco) var en italiensk jurist og liberal politiker. Han var Italias første president etter overgangen fra monarki til republikk i 1946.


== Liv og virke ==


=== Bakgrunn ===
Han var sønn av Angelo De Nicola og Concetta Capranica. Etter videregående skolegang ved liceo classico Antonio Genovesi, utdannet han seg til jurist fra Universitetet i Napoli, der han gikk ut i 1896. Han arbeidet som advokat innen strafferetten, som rettsreporter og redaktør for Don Marzio og engasjerte seg i lokalpolitikken i Napoli. 


=== Politiker ===
De Nicola tilhørte Partito Liberale Italiano. I 1909 tok han første gang sete i Deputertkammeret. Han vant gjenvalg og var aktiv i rikspolitikken inntil fascistpartiets maktovertagelse. I denne tiden fikk han også statssekretærposter, først i kolonidepartementet fra 1913 til 1919 og deretter i finansdepartementet i første halvdel av 1919. 
I 1921 ble han president i Deputertkammeret, et verv han hadde til desember 1923. I august 1921 fikk han til en avtale mellom fascistene og sosialistene i et forsøk på å gjøre slutt på den politiske volden i landet. I 1924 stilte han til valg på den nasjonale listen dominert av Partito Nazionale Fascista, men distanserte seg senere fra fascistene og trakk seg ut av det politikken. Han ble i 1929 utnevnt til senator, men tok aldri sete. I stedet konsentrerte han seg om arbeidet som advokat.
Mot slutten av andre verdenskrig ble De Nicola igjen engasjert politisk. I 1944 var han blant politikerne som fikk i stand overføring av regentmakten til kronprins Umberto, sønn av kong Victor Emmanuel. Etter krigens slutt ble landets statsform endret etter en folkeavstemning og monarkiet avskaffet. 


=== President ===
De Nicola ble i juni 1946 valgt til provisorisk statsoverhode, deretter var han fra 1. januar 1947 til 11. mai 1948 landets president i henhold til overgangsbestemmelser i grunnloven.
Etter perioden som president var De Nicola fra 1948 livstidssenator. Senatsperioden ble avbrutt av at De Nicola fra 1955 til 1957 var dommer i grunnlovsdomstolen, det siste drøye året som justitiarius.


== Referanser ==


== Litteratur ==
Andrea Jelardi: Enrico De Nicola. Il presidente galantuomo, Kairòs [1], Napoli (2009).
Laila Andresen

Laila Kariin Lea Andresen (født 24. juli 1951), er en norsk idrettsleder og tidligere skøyteløper. Hun er nasjonsdirektør Norge i Right To Play, og tidligere vært valgt inn som visepresident i Norges Skøyteforbund for 2 perioder. Nasjonalt representerte hun Oslo Skøiteklub som aktiv løper, hvor hun også er æresmedlem fra og med 1999.
I desember 2019 ble hun og Rune Gerhardsen tildelt Norges Skøyteforbunds høyeste utmerkelse NSFs Gullmerke.


== Personlige rekorder ==


== Referanser ==


== Eksterne lenker ==
(en) Laila Andresen – Speedskatingbase.eu 
(en) Laila Andresen – SpeedSkatingNews.info 
Norsk Skøytesports navn og tall 1893–2011 Arkivert 22. mars 2014 hos Wayback Machine. Med alle dens tingvalgte komiteer og utvalg, på Norges skøyteforbunds .pdf-dokument.
Laila Andresen på Right To Play sine sider.
Mari-Ann Einarsrud

Mari-Ann Einarsrud (født 26. november 1960 i Hof i Solør) er en norsk kjemiker og materialforsker. Hun er professor i uorganisk kjemi ved Norges teknisk-naturvitenskapelige universitet (NTNU).


== Utdannelse og karriere ==
Einarsrud var ferdig utdannet siv.ing. fra NTH i 1983 og ble dr.ing. ved samme institusjon i 1987, med en avhandling om strukturer i saltsmelter: Infrared reflection spectra of chloroaluminate and oxochloroaluminate melts.Hun ble ansatt som førsteamanuensis ved Institutt for uorganisk kjemi, NTH. På denne tiden hadde hun bestemt seg for å gå over fra sitt opprinnelige forskningsfelt til å forske på teknisk keramikk. Hun hadde også et forskningsopphold ved Massachusetts Institute of Technology (MIT) i studieåret 1987/1988 for å studere dette feltet.Hun spesialiserte seg på aerogel, ørsmå glasskuler i et gitter, og fikk i 1989 av NTNF oppdraget med å se på hvordan aerogel kan tørkes på enklere måter enn ved superkritisk tørking, der man anvender høyt trykk og høy temperatur (100 atmosfærer og rundt 300 grader celsius).  Hun studerte en teknikk som tørket ved  én atmosfæres trykk og under 100 grader.  
Hun jobbet videre med aerogel, og ble i 1993 kjent da hun kunne presentere et nytt konsept for isolerglass laget av aerogel med den nye tørketeknikken, som var utviklet i samarbeid med Siv Hæreid.I 1997 ble hun professor i uorganisk kjemi ved NTNU, med spesialisering i keramiske materialer. Hun satt i kollegiet (styret) ved NTNU i to perioder.
Hun er gruppeleder for Functional Materials and Materials Chemistry, ei forskergruppe som blant annet har forsket på erstatninger for helsefarlig bly i barneleker, PC-er og mobiltelefoner.I 2007 etablerte hun, sammen med NTNU-professorene Tor Grande og Kjell Wiik, selskapet CerPoTech, som lager keramiske pulver til bruk i brenselceller, katalytiske membraner og materialer som erstatter bly i elektroniske produkt.Hennes nåværende forskningsområder (pr. 2021) er utvikling av syntesemetoder for nanostrukturerte materialer, tynne filmer og hybridmaterialer basert på grønn kjemi, samt in situ synkrotonstudier av hvordan disse materialene bygges opp.


== Publikasjoner ==
(no) Publikasjoner av Mari-Ann Einarsrud i BIBSYS
(no) Publikasjoner av Mari-Ann Einarsrud i forskningsdokumentasjonssystemet CRIStin


== Heder og utmerkelser (utvalg) ==
1987  Esso Forskerpris for beste dr. avhandling innen fundamental forskning, NTH
1992 Japan Science and Technology Fellowship
1999 innvalgt medlem i Norges Tekniske Vitenskapsakademi (NTVA)
2009 innvalgt medlem i Det Kongelige Norske Videnskabers Selskab (DKNVS)
2009 innvalgt medlem i Det Norske Videnskaps-Akademi (DNVA)
2016 profilert i Lynette D. Madsen (2016) Successful Women Ceramic and Glass Scientists: 100 Inspirational Profiles, Wiley      


== Referanser ==


== Eksterne lenker ==
«Mari-Ann Einarsrud - NTNU». www.ntnu.no. Besøkt 24. mars 2021.  Einarsruds profilside på ntnu.no
Taunøytrino

Taunøytrino eller tauonnøytrino er en subatomær elementærpartikkel med symbolet ντ og ingen netto elektrisk ladning. Sammen med tau danner den den tredje generasjonen av leptoner, derav navnet taunøytrino. Eksistensen ble umiddelbart antydet etter at tau-partikkelen ble oppdaget i en rekke eksperimenter mellom 1974 og 1977, utført av Martin Lewis Perl og hans kolleger ved SLAC–LBL. Oppdagelsen av taunøytrinoet ble annonsert i juli 2000 av DONUT-samarbeidet.


== Referanser ==
Cowboys & Aliens

Cowboys & Aliens er en sci-fi-western/actionfilm fra 2011. Filmen er regissert av Jon Favreau, og har Daniel Craig, Harrison Ford og Olivia Wilde i hovedrollene.


== Handling ==
Vi er på 1800-tallet, i det ville vesten. Jake Lonergan (Daniel Craig) våkner opp midt i ingenmannsland med hukommelsestap og aner ikke hvordan han har kommet dit, og langt mindre hvordan han har fått en rar våpengjenstand sittende fast på armen, eller hvordan det har seg at det ligger en rekke døde menn ligger foran ham når han våkner. Han kommer seg til nærmeste landsby, hvor han straks blir lagt merke til av oberst Dolarhyde (Harrison Ford). Oberstenen skjønner at Jake har vært i klammeri med romvesenene som har invadert landet, og at han kan bli nyttig i jakten mot dem. Sammen med Ella (Olivia Wilde) og noen flere kompanjonger drar de ut på reise for å finne ut av de merkelige hendelsene. Det blir snart klart at Ella kan ha sine egne grunner for å være med på turen.


== Rolleliste ==


== Eksterne lenker ==
Offisielt nettsted 
(en) Cowboys & Aliens – kategori av bilder, video eller lyd på Commons 
(en) Cowboys & Aliens på Internet Movie Database 
(no) Cowboys & Aliens hos Filmfront 
(sv) Cowboys & Aliens i Svensk Filmdatabas 
(da) Cowboys & Aliens i Danmark Nationale Filminstitut 
(fr) Cowboys & Aliens på Allociné 
(nl) Cowboys & Aliens på MovieMeter 
(en) Cowboys & Aliens på AllMovie 
(en) Cowboys & Aliens på Turner Classic Movies 
(en) Cowboys & Aliens på Rotten Tomatoes 
(en) Cowboys & Aliens på Metacritic
Trygve Ræder

Trygve Ræder (født 23. desember 1898 i Rissa, død 24. februar 1982 i Trondheim) var en norsk skolemann. Han var cand. philol. fra Universitetet i Oslo i 1925 med historie hovedfag og tysk og norsk bifag. Ræder var lektor ved Trondheim katedralskole fra 1926, ved Vestheim skole fra 1933, ved Oslo katedralskole fra 1938 og rektor ved Orkdal landsgymnas fra 1946 til 1968. 
Ræder ble dr. philos i 1937 med en avhandling om Ernst Sars, og han var medlem av Det Kongelige Norske Videnskabers Selskab.


== Bibliografi ==
Ernst Sars. Oslo (1935)
«Erik Vullum». I: Syn og segn 1937, (s. 385-391). Oslo.
«Arne Bergsgård.» I: Syn og Segn 1946, (s. 145-159). Oslo.
Trygve Ræder, Anton Gerhard Nødtvedt, Birger Eftedal og Ottar Nygaard (red.)(1948): Orkdal offentlege landsgymnas gjennom 25 år. Orkdal.
«Gerhard Schøning.» I: Det Kongelige Norske Videnskabers selskabs Forhandlinger. Bind 33 (1960) nr 23, (s.105-116). Trondheim.
«Asbjørn Øverås.» I: Det Kongelige Norske Videnskabers selskabs Forhandlinger. Bind 40 (1967) nr 3, (s. 11-17). Trondheim.
«Innledning til Johan Bojer: Den siste viking.» I: Norges nasjonallitteratur bd. 21. (1967). Oslo.
«Brev frå Johan Bojer til venner i Rissa.» I: Årbok for Trøndelag 1970. (s. 9-39) Trondheim.
Johan Bojer og heimbygda. Oslo (1972) ISBN 82-05-00602-4
Asbjørn Øverås i profil. Oslo (1976) ISBN 82-521-0592-0
«Profilar av tre Rissa-lærarar. Ole Søraas. Anders Bjørgan. Anders Halten.» I: Årbok for Fosen 1978. (s. 95-108) Svorkmo.
Axel Sommerfelt, livselskar, pedagog, administrator. Trondheim (1980) ISBN 82-523-0260-2
«Frå pionertida til Noregs Lærarhøgskule. Lade-åra.» Trondheim (1983) I Kirkhusmo, Anders (red.): Akademi og seminar. Noregs Lærarhøgskule 1922-1982. (s. 194-205) ISBN 82-990636-3-9


== Referanser ==


== Litteratur ==
Asphjell, Jon og Eftedal, Birger (red.) (1973): Orkdal landsgymnas, Orkdal offentlege landsgymnas, Orkdal gymnas. 1923-1973. Orkanger.
Djupedal, Reidar (1983): Trygve Ræder. Minnetale i Det Kongelige Norsk Videnskabers Selskab 11. april 1983. Trondheim.
Eftedal, Audun (1998): 75 år på Follo. Orkdal.
Sudbury Neutrino Observatory

Sudbury Neutrino Observatory (SNO) er et nøytrinoobservatorium beliggende ca. 2 km under bakken i en gruve i Sudbury, Ontario, Canada. Detektoren ble designet for å oppdage solnøytrinoer gjennom vekselvirkning i en stor tank med tungtvann. Detektoren ble slått på i mai 1999 og slått av 28. november 2006. Selv om det ikke lengre samles in data fortsetter SNO-prosjektet å analysere dataene som ble samlet inn i perioden.
Asteroiden 14724 SNO er oppkalt etter SNO.


== Eksterne lenker ==
(engelsk)  Offisielt nettsted
(en) Sudbury Neutrino Observatory – kategori av bilder, video eller lyd på Commons 
(engelsk) Joshua Klein's Introduction to SNO, Solar Neutrinos, and Penn at SNO
The Darjeeling Limited

The Darjeeling Limited er en dramakomedie fra 2007. Filmen er regissert av Wes Anderson. og har Owen Wilson, Adrien Brody og Jason Schwartzman i hovedrollene.
Wes Anderson laget også en slags forløper til filmen, kortfilmen Hotel Chevalier, som er med på bonusmaterialet til DVD-en. Denne 13 minutter lange kortfilmen er skrevet og regissert av Anderson, og handler om Jason Schwartzmans karakter Jack og hans kjæreste (spilt av Natalie Portman), som tilbringer natten sammen på Jacks hotellrom i Paris.


== Handling ==
Brødrene Francis (Owen Wilson), Peter (Adrien Brody) og Jack (Jason Schwartzman), men da faren plutselig dør, bestemmer de seg for å legge ut på en spirituell reise gjennom India for å gjenvinne kontakten og setter seg på toget "The Darjeeling Limited". Imidlertid oppdager de at det er en grunn til at de mistet kontakten, og brødrenes lojalitet til hverandre settes på prøve gjennom hele turen.


== Rolleliste ==


== Eksterne lenker ==
(en) Offisielt nettsted 
(en) The Darjeeling Limited på Internet Movie Database 
(no) The Darjeeling Limited hos Filmfront 
(sv) The Darjeeling Limited i Svensk Filmdatabas 
(da) The Darjeeling Limited i Danmark Nationale Filminstitut 
(fr) The Darjeeling Limited på Allociné 
(nl) The Darjeeling Limited på MovieMeter 
(en) The Darjeeling Limited på AllMovie 
(en) The Darjeeling Limited på Turner Classic Movies 
(en) The Darjeeling Limited på Rotten Tomatoes 
(en) The Darjeeling Limited på Metacritic
Julia Görges

Julia Görges (født 2. november 1988 i Bad Oldesloe) er en tysk tennisspiller.


== Referanser ==


== Eksterne lenker ==
Offisielt nettsted 
(en) Julia Görges – kategori av bilder, video eller lyd på Commons 
(en) Julia Görges på Internet Movie Database 
(de) Julia Görges – Munzinger Sportsarchiv 
(en) Julia Görges – Olympics.com 
(en) Julia Görges – Olympic.org 
(en) Julia Görges – Olympedia 
(en) Julia Görges – Sports-Reference (OL-resultater – arkivert) 
(de) Julia Görges – Tysklands olympiske komité 
(en) Julia Görges – WTA Tennis 
(en) Julia Görges – ITF Tennis 
(en) Julia Görges – FedCup 
Julia Görges på Twitter 
Julia Görges på Facebook 
Julia Görges på Instagram
Standard solmodell

Standard solmodell (engelsk: Standard solar model, SSM) refererer til en matematisk behandling av solen som en sfærisk kule av gass (i varierende faser av ionisering, hvor hydrogen i det dype indre blir en fullstendig ionisert plasma). Denne modellen har en stjernestruktur beskrevet av flere differensialligninger utledet fra basiske fysiske prinsipper. Modellen er begrenset av randbetingelser, nemlig luminositet, radius, alder og solens sammensetning, som er godt bestemt. Solens alder kan ikke måles direkte, men en måte å anslå alderen er fra alderen av de eldste meteorittene og modeller av solsystemets opprinnelse og utvikling. Sammensetningen i fotosfæren til dagens sol, per masse, er 74,9 % hydrogen og 23,8 % helium. Alle tyngre grunnstoffer, kalt metaller i astronomien, står for mindre enn to prosent av massen. SSM brukes til å teste gyldigheten av teorien om stjerners utvikling. Den eneste måten å fastslå de to frie parametrene i modellen for stjerneutviklingen er å justere SSM til å «passe» til den observerte solen.


== Referanser ==


== Eksterne lenker ==
(en) Description of the SSM  by David Guenther
(en) Solar Models: An Historical Overview by John N. Bahcall
Let’s Kill Bobby Z

Let's Kill Bobby Z (orig. The Death and Life of Bobby Z) er en actionthriller fra 2007. Filmen er regissert av John Herzfeld, og har Paul Walker, Laurence Fishburne og Olivia Wilde i hovedrollene.


== Handling ==
Tim Kearney (Paul Walker) er en fengselsinnsatt som ikke har noen spesiell fremtid. Men så kommer politimannen Tad Gruzsa (Laurence Fishburne) med et tilbud han ikke kan avslå: han vil ha Tim til å late som han er krimkongen Bobby Z, som likner svært mye på ham. Ligaen som Bobby Z er en del av har nemlig kidnappet partneren til Gruzsa, og de vil ofre Z i en byttehandel – selv om han egentlig er død. Tim skal gå inn i rollen som Bobby Z til hver minste detalj. Men ting går ikke helt som planlagt: Tim forelsker seg i Z's eks-elsker Elizabeth (Olivia Wilde), og havner etterhvert på rømmen med Kit (J.R. Villarreal), den tolv år gamle sønnen til Z, når forhandlingene skjærer seg.


== Rolleliste ==


== Eksterne lenker ==
Offisielt nettsted 
(en) Let's Kill Bobby Z på Internet Movie Database 
(no) Let's Kill Bobby Z hos Filmfront 
(sv) Let's Kill Bobby Z i Svensk Filmdatabas 
(da) Let's Kill Bobby Z i Danmark Nationale Filminstitut 
(fr) Let's Kill Bobby Z på Allociné 
(nl) Let's Kill Bobby Z på MovieMeter 
(en) Let's Kill Bobby Z på AllMovie 
(en) Let's Kill Bobby Z på Turner Classic Movies 
(en) Let's Kill Bobby Z på Rotten Tomatoes 
(en) Let's Kill Bobby Z på Box Office Mojo
Lübars

Lübars er en ortsteil i Berlins bydel Reinickendorf. Den er også den eldste landsby i bydelen og med en intakt middelaldersk landsbystruktur og landsbykirke fra 1700-tallet. Lübars ligger ved Tegelbekken. Bekken følger et bekkefar fra istiden og munner ut i Tegelsjøen.
Den eldste skriftlige kilde hvor Lübars nevnes er fra 1247, og stedet tilhørte da Benediktinernonnens kloster i Spandau. Stedet utviklet seg til en typisk sirkellandsby (tysk: Rundlingsdorf) med en liten sjø som var midtpunktet i landsbyen. Ved landsbykirken fantes en brannstasjon, en dam, et skolehus og et vertshus.
Lübars ble innlemmet i Stor-Berlin i 1920 og lå mellom 1945 og 1990 i Vest-Berlin.


== Bilder ==

		
		
		


== Referanser ==


== Eksterne lenker ==
(en) Berlin-Lübars – kategori av bilder, video eller lyd på Commons 
(en) Berlin-Lübars – galleri av bilder, video eller lyd på Commons 
Lübars på hjemmesiden til Reinickendorf bydelsadministrasjon Besøkt 18. mail 2012
Death Defying Acts

Death Defying Acts er en romantisk thriller fra 2007. Filmen er regissert av Gillian Armstrong, og har Guy Pearce, Catherine Zeta-Jones, Saoirse Ronan og Timothy Spall i hovedrollene.


== Handling ==
Mary McGarvie (Catherine Zeta-Jones) og hennes datter Benji (Saoirse Ronan) er bedragerske tyver som lever på det de stjeler. De ser en utvei fra dette livet da de får greie på at den kjente illusjonisten Harry Houdini (Guy Pearce) utlover en dusør på 50 000 pund til den som kan få spirituell kontakt med moren hans. Det de ikke regner med, er at de straks begynner å bry seg om ham, selv om begge så godt de kan prøver å skjule det. Men det de også erfarer er at å være involvert i livet til Houdini medfører en pris de ikke er sikre på at de vil betale.


== Rolleliste ==


== Eksterne lenker ==
(en) Death Defying Acts på Internet Movie Database 
(sv) Death Defying Acts i Svensk Filmdatabas 
(da) Death Defying Acts i Danmark Nationale Filminstitut 
(fr) Death Defying Acts på Allociné 
(nl) Death Defying Acts på MovieMeter 
(en) Death Defying Acts på AllMovie 
(en) Death Defying Acts på Turner Classic Movies 
(en) Death Defying Acts på Rotten Tomatoes 
(en) Death Defying Acts på Metacritic 
(en) Death Defying Acts på Box Office Mojo
Kamioka-observatoriet

Kamioka-observatoriet (japansk: 神岡宇宙素粒子研究施設 Kamioka Uchū Soryūshi Kenkyū Shisetsu) er et nøytrinofysikk-laboratorium beliggende under jorden i Mozumi-gruven nær Kamioka-delen av byen Hida i Gifu-perfekturet i Japan. Flere banebrytende nøytrinoeksperimeter har funnet sted i observatoriet i løpet av de siste to tiårene. Alle eksperimentene har vært svært store og har bidratt betydelig til utviklingen innen partikkelfysikk, spesielt til studien av nøytrinoastronomi og nøytrinooscillasjon.


== Eksterne lenker ==
Offisielt nettsted
American Super-K home page
Official report on the Super-K accident (in PDF format)
T2K website